Document ID: /roh_data/filtered/fineweb-2-filterrobots_roh.jsonl.gz/61048

Fiera da cauras
Gia 1857 vegn nudau ella pressa romontscha: Era la mendra caura ei vegnida sin in marenghin. La dretga fiera da cauras vegn denton tenida mardis proxim a Tujetsch, nua ch’in sulet pur ha quest matg vendiu cauras per 340 frs.
1859
La fiera da Tujetsch ei uonn stada frequentada da bia glieud e tiers. Digl Uri era ei vegniu neu ina massa umens e femnas. Las cauras – il capoartechel da quella fiera – mavan l’entschatta tut el luft per aults prezis, mo cura ch’il cavrer da Medel ei arrivaus sin plazzafiera, han ei entschiet a dar sut en e tgi che ha buca vuliu turnentar, ha stuiu vender in taler pli bienmarcau ch’avon.
1861
Dumbrava la val 1420 cauras!
Las cauras ed ils cavrers, las fieras en Tujetsch dessen ina forsa interessanta historia! Tgi scriva quella?
Vulais Vus stizzar quest document?